VALSTYBINĖS VARTOTOJŲ TEISIŲ APSAUGOS TARNYBOS

DIREKTORIUS

ĮSAKYMAS

DĖL ĮGALIOJIMŲ PRADĖTI ADMINISTRACINIŲ NUSIŽENGIMŲ TEISENĄ, ATLIKTI ADMINISTRACINIŲ NUSIŽENGIMŲ TYRIMUS, SURAŠYTI ADMINISTRACINIŲ NUSIŽENGIMŲ PROTOKOLUS IR NAGRINĖTI ADMINISTRACINIŲ NUSIŽENGIMŲ BYLAS SUTEIKIMO

2019 m. spalio 23 d. Nr. 1-272

Vilnius

Vadovaudamasis Lietuvos Respublikos administracinių nusižengimų kodekso (toliau – Administracinių nusižengimų kodeksas) 589 straipsnio 70 punktu ir 615 straipsnio 3 dalimi bei Lietuvos Respublikos Vyriausybės 2015 m. gruodžio 23 d. nutarimu Nr. 1333 „Dėl Valstybinės vartotojų teisių apsaugos tarnybos nuostatų patvirtinimo“ patvirtintų Valstybinės vartotojų teisių apsaugos tarnybos nuostatų 17.5. punktu:

1. T v i r t i n u Valstybinės vartotojų teisių apsaugos tarnybos (toliau – Tarnyba) darbuotojų, kurie įgalioti pradėti administracinių nusižengimų teiseną, atlikti administracinių nusižengimų tyrimus, surašyti administracinių nusižengimų protokolus ir nagrinėti administracinių nusižengimų bylas, sąrašą (toliau – sąrašas) (pridedama).

2. N u r o d a u Tarnybos darbuotojams pagal šio įsakymo 1 punktu patvirtintą sąrašą:

2.1. baigus administracinio nusižengimo tyrimą, nerašant administracinio nusižengimo protokolo, asmeniui skirti įspėjimą, jeigu už padarytą administracinį nusižengimą kodekso specialiosios dalies straipsnyje numatytas įspėjimas ir nėra Administracinių nusižengimų kodekso 610 straipsnio 2 dalyje nurodytų sąlygų;

2.2. surašant administracinių nusižengimų protokolus ar nutarimus, vadovautis Administracinio nusižengimo protokolo, Nutarimo administracinio nusižengimo byloje, Nutarimo dėl administracinio nusižengimo, kai protokolas nesurašomas, formų pildymo taisyklėmis, patvirtintomis Lietuvos Respublikos Vyriausybės 2015 m. birželio 22 d. nutarimu Nr. 640 „Dėl Administracinio nusižengimo protokolo, Nutarimo administracinio nusižengimo byloje, Nutarimo dėl administracinio nusižengimo, kai protokolas nesurašomas, formų ir jų pildymo taisyklių patvirtinimo“.

3. P a v e d u šio įsakymo 1 punktu patvirtintame sąraše nurodytiems Tarnybos darbuotojams užtikrinti, kad administracinių nusižengimų bylų teisena būtų vykdoma teisės aktų nustatyta tvarka ir nebūtų praleisti administracinės nuobaudos paskyrimo terminai.

4. N u s t a t a u, kad tas pats valstybės tarnautojas paprastai negali tirti administracinio nusižengimo ir priimti nutarimo administracinio nusižengimo byloje (nagrinėti administracinio nusižengimo bylos), išskyrus atvejus, kai tai neįmanoma dėl organizacinių kliūčių.

5.Pripažįstu netekusiu galios Tarnybos direktoriaus 2016 m. birželio 29 d. įsakymą Nr. 1-146 „Dėl įgaliojimų suteikimo surašyti administracinių teisės pažeidimų protokolus, nagrinėti administracinių teisės pažeidimų bylas, priimti nutarimus ir skirti administracines nuobaudas“.

6. Į p a r e i g o j u Vidaus administravimo skyrių paskelbti šį įsakymą Teisės aktų registre.

Kancleris, pavaduojantis

Valstybinės vartotojų teisių

apsaugos tarnybos direktorių	Edvinas Pabrinkis